**Budai József Biológia Verseny**

**a református középiskolák számára**

**Versenyfelhívás**

A versenyt tizenhatodik alkalommal rendezi meg 2022. február 4. és 5. között a miskolci Lévay József Református Gimnázium és Diákotthon és a Csorba György Komplex Természettudományos Laboratóriumi Központ.

A versenyt középiskolai korosztályok (9-12. évfolyam) tanulói számára hirdetjük meg.

A verseny az új kerettanterv bevezetése miatt átalakul.

Az elméleti feladatlap az OKTV feladatlapjához hasonlóan több témakört fog tartalmazni, amelyek közül hármat kell majd választani a versenyzőknek.

A témakörök egyre nehezedő feladatokat tartalmaznak.

Értékelés évfolyamonként történik.

A témakörök:

1, Egyed alatti szerveződési szint: sejttan, szövetek,   
 az élőlényeket felépítő anyagok,  
 anyagcsere folyamatok  
 molekuláris genetika

2, Az egyed szerveződési szintje I.: algák, gombák, növénytan

3, Az egyed szerveződési szintje II. : vírusok, baktériumok,   
 eukarióta egysejtűek, állattan, etológia

4, Egyed feletti szerveződési szintek: ökológia

5, Az emberi szervezet: az ember szervrendszerei

A gyakorlati forduló:  
9-10. évfolyamon: szövettan, állat- és növényfelismerés és kapcsolódó feladatok   
11-12. évfolyamon: az előzőek + biokémia

Minden iskolából évfolyamonként maximum két tanuló jelentkezését várjuk.  
A jelentkezési lap és a fajlista az iskolánk honlapján elérhető és letölthető.

A cím a következő: [www.levay.tirek.hu](http://www.levay.tirek.hu)

**A verseny lebonyolítása:**

Elméleti feladatlap kitöltése minden évfolyamnak 2022. február 4-én délután.

A dolgozatok megírásához segédeszköz nem használható.

Gyakorlati feladat 2022. február 5. délelőtt.

9. évfolyam minden versenyzőjének élőlények, társulások, biomok felismerése és ezekhez kapcsolódó feladatok.

10. évfolyam minden versenyzőjének élőlények, szövetek felismerése és ezekhez kapcsolódó feladatok.

11-12. évfolyam az elméleti forduló alapján a legjobb versenyzőknek laborgyakorlat.

Eredményhirdetés 2022. február 5. kora délután.

Kérjük, hogy a jelentkezési lapot **2022.** **január 17-**ig juttassák el az alábbi címek egyikére:

**Lévay József Református Gimnázium és Diákotthon**

3530 Miskolc, Kálvin János út 2.

[makranczi.zsolt@levaygimnazium.hu](mailto:makranczi.zsolt@levaygimnazium.hu)

Miskolc, 2021. október 20.

Dr. Ábrám Tibor Makranczi Zsolt  
 igazgató term.tud. munkaközösség-vezető

szervező